**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_\_/\_\_\_\_\_\_2022**

**privind stabilirea unor măsuri în vederea demarării procedurii de selecție pentru membrii Consiliului de administrație al Regiei Autonome “Aeroportul Satu Mare”**

Consiliul Județean Satu Mare,

având în vedere Referatul de aprobare nr.\_\_\_\_\_\_\_ /\_\_\_\_\_\_2022 a domnului Pataki Csaba, președintele Consiliului Județean Satu Mare;

cunoscându-se faptul că Județul Satu Mare are calitatea de autoritate publică tutelară a Regiei Autonome “Aeroportul Satu Mare”, în condițiile art. 1 din Hotărârea Guvernului nr. 398/1997 privind trecerea unor regii autonome aeroportuare de sub autoritatea Ministerului Transporturilor sub autoritatea consiliilor județene,

ca urmare a vacantării posturilor membrilor Consiliului de administrație al Regiei Autonome “Aeroportul Satu Mare” prin expirarea contractelor de mandat precum și a numirii administratorilor provizorii aprobată prin Hotărârea Consiliului Județean Satu Mare nr. 27 din data de 21.03.2022,

în baza art. 64^4 alin. (1) și alin. (3) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare,

ținând cont de prevederile:

* Art. 1 pct. 8, Art. 2 pct. 3, Art*.* 3 pct. 1, Art. *5* alin. (1), alin. (3), alin (5) și alin. (7) respectiv art. 8 alin. (1) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare,
* Art. 3 lit.a), Art. 4, Art. 5 alin. (1), Art. 9 și Art. 11 din Anexa 1 – Norme metodologice pentru stabilirea criteriilor de selecţie, de întocmire a listei scurte de până la 5 candidaţi pentru fiecare post, a clasamentului acestora, a procedurii privind numirile finale, precum şi a altor măsuri necesare implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice aprobată prin Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice,

în temeiul prevederilor art. 173 alin. (1) lit. a), alin.(2) lit. d) precum și ale art. 182 alin. (1) coroborate cu cele ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art. 1** (1)Se aprobă demararea procedurii de selecție pentru desemnarea membrilor în Consiliul de administrație al Regiei Autonome „Aeroportul Satu Mare” începând cu data de 02.05.2022.

(2) Procedura de selecție se va finaliza în termen de cel mult 150 de zile de la data prevăzută la alin. (1) și va fi efectuată de către o comisie de selecție constituită la nivelul autorității publice tutelare.

**Art. 2** Se constituie comisia de selecție formată dintr-un număr de 5 specialiști din cadrul aparatului de specialitate al Consiliului Județean Satu Mare și ai Regiei Autonome „Aeroportul Satu Mare”, conform Anexei nr. 1, care face parte integrantă din prezenta hotărâre.

**Art. 3** Se aprobă componenta inițială a Planului de selecție pentru procedura de selecție, conform Anexei nr. 2, care face parte integrantă din prezenta hotărâre.

**Art. 4** Cu ducerea la îndeplinire a prezentei hotărâri se încredințează comisia de selecție prevăzută în Anexa nr. 1.

**Art.5** Prezenta hotărâre se comunică cu Serviciul Resurse Umane, Salarizare, Serviciul de Coordonare și Cooperare Instituțională din cadrul aparatului de specialitate al Consiliului Județean Satu Mare, membrii comisiei de selecție și cu Regia Autonomă „Aeroportul Satu Mare”.

Satu Mare, la\_\_\_\_\_\_\_\_\_\_\_2022

**INIŢIATOR, AVIZEAZĂ:**

**PREŞEDINTE, SECRETARUL GENERAL AL JUDEȚULUI,**

Pataki Csaba Crasnai Mihaela Elena Ana

Red/Tehn/I.A.R/5.ex