**JUDEŢUL SATU MARE**

**CONSILIUL JUDEŢEAN**

**Serviciul de coordonare și cooperare instituțională**

**Nr. \_\_\_\_\_\_\_ /\_\_\_\_\_\_\_\_\_2022**

**RAPORT DE SPECIALITATE**

**privind stabilirea unor măsuri în vederea demarării procedurii de selecție pentru membrii**

**Consiliului de administrație al Regiei Autonome ”Aeroportul Satu Mare”**

Având în vedere conținutul Proiectului de hotărâre privind stabilirea unor măsuri în vederea demarării procedurii de selecție pentru membrii Consiliului de administrație al Regiei Autonome ”Aeroportul Satu Mare”,

cunoscându-se faptul că Județul Satu Mare are calitatea de autoritate publică tutelară a Regiei Autonome ”Aeroportul Satu Mare”, în condițiile art. 1 din Hotărârea Guvernului nr. 398/1997 privind trecerea unor regii autonome aeroportuare de sub autoritatea Ministerului Transporturilor sub autoritatea consiliilor județene,

ca urmare a vacantării posturilor membrilor Consiliului de administrație al Regiei Autonome “Aeroportul Satu Mare” prin expirarea contractelor de mandat precum și a desemnării administratorilor provizorii prin Hotărârea Consiliului Județean Satu Mare nr. 27 din data de 21.03.2022,

în baza art. 64^4 alin. (1) și alin. (3) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, care prevede:

*”Art. 64^4*

*(1) În caz de vacanţă a unuia sau mai multor posturi de administratori, procedura de selecţie se declanşează, prin grija autorităţii publice tutelare, în termen de 45 de zile de la vacantare.*

*(3) Procedura de selecţie pentru membrii consiliului de administraţie sau supraveghere şi directori se finalizează în termen de cel mult 150 de zile de la declanşare.”*

ținând cont de prevederile:

* Art. 1 pct. 8, Art. 2 pct. 3, Art*.* 3 pct. 1, Art. *5* alin. (1), alin (3), alin (5) și alin. (7) respectiv art. 8 alin. (1) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, care prevăd:

”*ART. 1*

*În sensul prezentelor norme, termenii şi expresiile de mai jos au următoarele semnificaţii:*

*8. Componenta iniţială a planului de selecţie - document de lucru care se întocmeşte la începutul perioadei de selecţie şi cuprinde, fără a se limita la acestea, aspectele-cheie ale procedurii de selecţie, identificând data de început a procedurii de selecţie, documentele ce trebuie depuse, cerinţele cu privire la expertul independent, în cazul în care se decide contractarea sa, data finalizării planului de selecţie în integralitatea sa şi alte elemente care se pot cunoaşte până la numirea administratorilor;*

*ART. 2*

*3. autoritate publică tutelară - instituţia care:*

*a) coordonează, are în subordine sau sub autoritate una sau mai multe întreprinderi publice prevăzute la pct. 2 lit. a);*

*b) exercită, în numele statului sau al unităţii administrativ-teritoriale, calitatea de acţionar la întreprinderile publice prevăzute la pct. 2 lit. b);*

*c) coordonează exercitarea de către una sau mai multe întreprinderi publice prevăzute la pct. 2 lit. a) şi/sau lit. b) a calităţii de acţionar sau asociat la o societate controlată”;*

*ART. 3*

*1. la regiile autonome:*

*a) să întocmească scrisoarea de aşteptări şi să o publice pe pagina proprie de internet pentru a fi luată la cunoştinţă de candidaţii la postul de administrator sau director aflaţi pe lista scurtă;*

*b) să numească şi să revoce membrii consiliului de administraţie;*

*c) să negocieze şi să aprobe indicatorii de performanţă financiari şi nefinanciari pentru consiliul de administraţie;*

*d) să încheie contractele de mandat cu administratorii;*

*e) să monitorizeze şi să evalueze performanţa consiliului de administraţie, pentru a se asigura, în numele statului sau al unităţii administrativ-teritoriale fondatoare, că sunt respectate principiile de eficienţă economică şi profitabilitate în funcţionarea regiei autonome;*

*f) să monitorizeze şi să evalueze prin structurile de guvernanţă corporativă proprii indicatorii de performanţă financiari şi nefinanciari cuprinşi în anexa la contractul de mandat;*

*g) să întocmească şi să publice pe pagina proprie de internet lista administratorilor în funcţiune de la regiile autonome;*

*h) alte atribuţii prevăzute de lege”*

*ART. 5*

*(1) Regia autonomă este administrată de un consiliu de administraţie, format din 3 - 7 persoane.*

*(3) Membrii consiliului de administraţie se numesc de autoritatea publică tutelară. În cazul reprezentantului Ministerului Finanţelor Publice, numirea se face la propunerea acestei instituţii.*

*(5) Desemnarea membrilor consiliului de administraţie va fi făcută în baza unei evaluări sau selecţii prealabile efectuate de o comisie organizată la nivelul autorităţii publice tutelare, iar în cazul reprezentantului Ministerului Finanţelor Publice de o comisie organizată la nivelul acestei instituţii. Pentru desemnarea reprezentantului autorităţii publice tutelare şi a celorlalţi 1 - 5 administratori, autoritatea publică tutelară poate decide ca în procesul de selecţie comisia să fie asistată sau ca selecţia să fie efectuată de un expert independent, persoană fizică sau juridică specializată în recrutarea resurselor umane, ale cărui servicii sunt contractate, în condiţiile legii.*

*(7) Criteriile de selecţie a administratorilor sunt stabilite, potrivit art. 3^1 alin. (4), de către comisiile sau, după caz, de expertul independent prevăzut la alin. (5) şi la alin. (6), cu luarea în considerare a specificului şi complexităţii activităţii regiei autonome şi a cerinţelor din scrisoarea de aşteptări.*

*ART.8*

*(1) Durata mandatului membrilor consiliului de administraţie este stabilită prin actul de înfiinţare şi nu poate depăşi 4 ani. Mandatul membrilor consiliului de administraţie poate fi reînnoit ca urmare a unui proces de evaluare, dacă prin actul de înfiinţare nu se dispune altfel. Mandatul administratorilor numiţi ca urmare a încetării, sub orice formă, a mandatului administratorilor iniţiali coincide cu durata rămasă din mandatul administratorului care a fost înlocuit”.*

* Art. 3 lit.a), Art. 4, Art. 5 alin. (1), Art. 9 și Art. 11 din Anexa 1 – Norme metodologice pentru stabilirea criteriilor de selecţie, de întocmire a listei scurte de până la 5 candidaţi pentru fiecare post, a clasamentului acestora, a procedurii privind numirile finale, precum şi a altor măsuri necesare implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice aprobată prin Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, care prevede*:*

*”ART. 3*

*Potrivit art. 64^4 din ordonanţa de urgenţă şi art. V din Legea nr. 111/2016, declanşarea procedurii de selecţie a membrilor consiliului începe:*

*a) în cazul regiilor autonome, la data la care autoritatea publică tutelară emite actul administrativ prin care hotărăşte iniţierea procedurii de selecţie a membrilor consiliului;*

*ART. 4*

*(1) În vederea desemnării membrilor consiliului la regiile autonome, procedura de selecţie este iniţiată de conducătorul autorităţii publice tutelare, care decide şi cu privire la contractarea serviciilor unui expert independent, în condiţiile legii.*

*(2) Conducătorul autorităţii publice tutelare informează de îndată Ministerul Finanţelor Publice despre decizia luată potrivit alin. (1).*

*(3) În vederea desemnării membrilor consiliului la societăţi, adunarea generală a acţionarilor, convocată la cererea acţionarului-stat sau unitate administrativ-teritorială, hotărăşte declanşarea procedurii de selecţie a membrilor consiliului, potrivit prevederilor art. 64^4 din ordonanţa de urgenţă şi art. V din Legea nr. 111/2016. În hotărâre se menţionează şi dacă acţionarul-stat sau unitate administrativ-teritorială organizează o procedură de selecţie, pentru a propune candidaţi de membri ai consiliului, potrivit art. 29 alin. (3) şi (4) din ordonanţa de urgenţă, respectiv dacă va propune consiliul candidaţi de membri ai consiliului, în aplicarea art. 29 alin. (2) din ordonanţa de urgenţă.*

*(4) În cazul în care autoritatea publică tutelară propune candidaţi pentru funcţia de administrator, în aplicarea art. 29 alin. (3) şi (4) din ordonanţa de urgenţă, autoritatea publică tutelară decide modalitatea prin care se realizează procedura de selecţie, respectiv dacă se realizează de către comisia de selecţie, în baza unei proceduri interne, de către comisia de selecţie asistată de un expert independent sau de către un expert independent.*

*(5) În cazul în care consiliul propune candidaţi pentru funcţia de administrator, în aplicarea art. 29 alin. (2) din ordonanţa de urgenţă, consiliul va demara procedura de selecţie după data hotărârii adunării generale a acţionarilor de aprobare a declanşării procedurii de selecţie de către consiliu, în mod similar, potrivit prevederilor alin. (4).*

*ART. 5*

*(1) La regiile autonome, autoritatea publică tutelară elaborează componenta iniţială a planului de selecţie, în consultare cu consiliul şi cu Ministerul Finanţelor Publice, în termen de maximum 10 zile de la data luării deciziei de către autoritatea publică tutelară.*

*ART. 9*

*Autoritatea publică tutelară decide dacă structura de guvernanţă corporativă sau, după caz, consiliul, în cazul regiilor autonome, conduce şi coordonează toate activităţile ce ţin de monitorizarea caracterului adecvat al structurii consiliului şi în toate aspectele ce ţin de procedura de reînnoire a mandatului şi selecţie, în concordanţă cu prevederile ordonanţei de urgenţă şi ale prezentelor norme.*

*ART. 11*

*(1) Comisia de selecţie se înfiinţează prin act administrativ al autorităţii publice tutelare. În cazul societăţilor prevăzute la art. 2 pct. 2 lit. c) din ordonanţa de urgenţă, comisia de selecţie se înfiinţează prin decizie a conducătorului întreprinderilor publice prevăzute la art. 2 pct. 2 lit. a) şi b).*

*(2) Pentru desemnarea reprezentantului Ministerului Finanţelor Publice, se înfiinţează o comisie de selecţie prin ordin al ministrului finanţelor publice.*

*(3) Preşedintele comisiei trebuie să îşi desfăşoare activitatea în cadrul autorităţii publice tutelare, cerinţă ce nu este obligatorie pentru ceilalţi membri ai comisiei.*

*(4) Numărul și componența comisiei se stabilesc de fiecare autoritate publică tutelară.”,*

față de cele prezentate, în temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind stabilirea unor măsuri în vederea demarării procedurii de selecție pentru membrii Consiliului de administrație al Regiei Autonome ”Aeroportul Satu Mare”**

**Șef serviciu S.C.C.I.,**

Nagy Brigitta Monica

**Compartimentul de asistență medicală și Guvernanță corporativă**

**Consilier, Consilier,**

Iluț Alina Ramona Rusu Liviu Alin

**Vizat juridic,**

Pop Nicoleta

Red/Tehn/I.A.R/5.ex